[{"text_idx": "#000007", "text": "Rydyn ni\u2019n chwilio am ddau berson arbennig sy\u2019n adnabod yr ardal a\u2019i phobl yn dda, i gynllunio a chyflwyno rhaglen bererindod lawn ac ysbrydoledig trwy drafod a\u0302 phobl o bob cymuned, a datblygu gweithredu cymunedol a dan arweiniad gwirfoddolwyr.\u201d"}, {"text_idx": "#000008", "text": "Mae\u2019r swydd ddisgrifiadau a\u2019r drefn ymgeisio i\u2019w gweld yma: "}, {"text_idx": "#000010", "text": "Dyddiad cau ar gyfer ceisiadau 3 Ionawr 2022"}, {"text_idx": "#000012", "text": "digwyddiad cymunedol, Gwisgoedd canoloesol, hanes, treftadaeth"}, {"text_idx": "#000017", "text": "Yn gweithio ochr yn ochr ag Ymddiriedolaeth Pererindod Prydain ac yn cynrychioli diddordeb Iwerddon yn y prosiect mae Pilgrim Paths Ireland. Dywedodd y Cadeirydd John G O\u2019Dwyer ei fod yn: \u201cfalch iawn o fod yn rhan o\u2019r ti\u0302m sydd a\u0302\u2019r dasg o ddatblygu llwybr pererinion fel rhan o\u2019r prosiect Cysylltiadau Hynafol a fydd yn coffa\u0301u taith Aeddan Sant yn y 6ed ganrif i astudio fel disgybl i Dewi Sant yng Nghymru.\u201d Mae\u2019n credu y bydd y prosiect yn adfywio\u2019r hen gysylltiadau rhwng cymunedau yn Sir Benfro a Wexford drwy ddefnyddio treftadaeth gyffredin i rannu gwybodaeth, profiad a sgiliau lleol. \u201cDylai\u2019r llwybr pererinion newydd olygu llawer o wariant ychwanegol i Wexford a Sir Benfro a thynnu sylw at y dreftadaeth gyfoethog sydd gan y ddwy ardal i\u2019w chynnig i ymwelwyr,\u201d"}, {"text_idx": "#000018", "text": "Hefyd yn ymuno a\u0302\u2019r ti\u0302m bydd dau gwmni nid-er-elw o Orllewin Cymru. Mae Journeying wedi bod yn mynd a\u0302 grwpiau bach o bererinion ar deithiau cerdded tywys i rannau mwy pellennig Prydain ac Iwerddon ers dros ddeng mlynedd ar hugain. Mae Guided Pilgrimage yn cynnig pererindodau Celtaidd undydd neu sawl diwrnod sy\u2019n creu gofod i bobl ailgysylltu\u2019r corff a\u2019r enaid drwy\u2019r tirweddau Celtaidd gwyllt a hardd."}, {"text_idx": "#000019", "text": "Yn dilyn ymgynghoriad cymunedol ac ymchwil marchnad, enw\u2019r llwybr fydd Llwybr Pererindod Wexford-Sir Benfro Mae\u2019r arbenigwyr marchnata cyrchfan o Gaerdydd, Heavenly, ynghyd a\u0302 chwmni dylunio graffeg Orchard wedi creu brand unigryw ar gyfer y llwybr a fydd yn ysbrydoli ymwelwyr o\u2019r DU, Iwerddon a thramor i fod yn bererinion a chael profiad a allai newid eu bywydau. Bydd y brandio\u2019n cynnwys arwyddion ar y llwybr, mapiau a thaflenni yn ogystal a\u0302 phasbortau pererinion ac ap pererinion."}, {"text_idx": "#000020", "text": "Bydd y llwybr ar agor i\u2019r cyhoedd yn 2023 ar gyfer teithiau tywys a hunan-dywys. Mae yna nifer o gyfleoedd i gymryd rhan mewn pererindodau undydd ar y llwybr newydd."}, {"text_idx": "#000022", "text": "Mae hwn yn llwybr sy\u2019n cael ei ddatblygu ac ar hyn o bryd mae\u2019n mynd drwy broses achredu Sport Ireland. Er bod rhai rhannau o\u2019r llwybr ar Lwybrau Cerdded achrededig Wexford (Ferns Village, Oulart Hill, Three Rocks Trail a Carne i Rosslare), mae pob rhan arall o lwybr Llwybr Pererindod Wexford-Sir Benfro eto i\u2019w hachredu. Felly, nid yw Cyngor Sir Wexford a\u2019i bartneriaid datblygu llwybr yn derbyn cyfrifoldeb ac nid ydynt yn atebol am unrhyw golled, difrod neu anaf a all ddigwydd a dylai pob defnyddiwr a chyfranogwr gymryd pob gofal angenrheidiol i fodloni eu hunain yngly\u0302n ag addasrwydd a diogelwch y llwybr."}, {"text_idx": "#000024", "text": "digwyddiad cymunedol, Gwisgoedd canoloesol, hanes, Pererindod, treftadaeth"}, {"text_idx": "#000025", "text": "Ceisiadau yn eisiau ar gyfer cyflwyno prosiect celfyddydau cyfranogol FINALE"}, {"text_idx": "#000026", "text": "No Comments on Ceisiadau yn eisiau ar gyfer cyflwyno prosiect celfyddydau cyfranogol FINALE"}, {"text_idx": "#000028", "text": "Mae cyfanswm gwerth \u20ac50,000 ar gael ar gyfer y comisiwn hwn. Rhaid i un unigolyn neu sefydliad arweiniol wneud cais, ond rhaid i gynigion fod a\u0302 phartner(iaid) trawsffiniol cydweithredol fel bod posibl i\u2019r prosiect gael ei gyflawni\u2019n gyfartal rhwng y ddau ranbarth a rhaid i\u2019r gyllideb gyflawni adlewyrchu hyn."}, {"text_idx": "#000029", "text": "Nodau allweddol y prosiect yw annog ymwelwyr rhyngwladol i\u2019r ddau ranbarth a chyflwyno prosiect terfynol uchelgeisiol, atyniadol, trawiadol ar gyfer cymunedau lleol Gogledd Wexford a Gogledd Sir Benfro sy\u2019n gwella ac yn cadarnhau ymhellach eu hanes a\u2019r cysylltiadau rhyngddynt."}, {"text_idx": "#000030", "text": "Croesewir ceisiadau gan sefydliadau ac unigolion sy\u2019n byw yn Sir Benfro neu Wexford yn ogystal a\u0302\u2019r rhai y tu allan i ardal y prosiect, fodd bynnag mae\u2019n rhaid i\u2019r ymgeisydd allu dangos model cyflawni llwyddiannus sy\u2019n ystyried eu lleoliad daearyddol, yn ogystal a\u0302\u2019r gofyniad i sicrhau effaith gyfartal a hygyrchedd i gyfranogwyr yn Sir Benfro a Wexford."}, {"text_idx": "#000031", "text": "Prosiect celfyddydau FINALE Gwanwyn 2023"}, {"text_idx": "#000036", "text": "Disgwylir i ddyfynbrisiau fod tua \u20ac10,000-15,000 ac rydym yn anelu at weithio gyda thua 4-6 o fusnesau bach, unigolion hunangyflogedig neu fentrau cymdeithasol. Nod y cynllun yw cefnogi busnesau lleol i adfer o effaith economaidd COVID-19 a datblygu cynhyrchion twristiaeth newydd a fyddai\u2019n cael eu targedu at bererinion cenedlaethol a rhyngwladol posibl."}, {"text_idx": "#000038", "text": "Er mwyn gwneud cais, mae\u2019n rhaid i chi a/neu eich busnes fod wedi\u2019ch lleoli yng Ngorllewin Cymru NEU mae\u2019n rhaid i chi allu dangos y bydd y cynnyrch y byddwch yn ei ddatblygu\u2019n cael effaith gadarnhaol amlwg ar economi Sir Benfro. Ardaloedd Wdig, Abergwaun a Thyddewi yng Ngogledd Sir Benfro sydd agosaf at lwybr y bererindod, ac felly mae croeso arbennig i gynhyrchion a fyddai\u2019n cael effaith ar yr ardaloedd hyn. Gall y cynhyrchion hyn fod yn benodol i Sir Benfro neu gallen nhw fod yn drawsffiniol eu natur, neu gallan nhw gynnwys cydweithredwyr o ardal Wexford"}, {"text_idx": "#000052", "text": "Cwblhaodd ein criw cyntaf o Lysgenhadon Cysylltiadau Hynafol ar gyfer Gogledd Sir Benfro a Swydd. Wexford eu hyfforddiant fis diwethaf, ac am griw gwych! Nawr, rydyn ni\u2019n lansio mwy o hyfforddiant er mwyn cynyddu eu niferoedd. Oes gennych chi ddiddordeb?"}, {"text_idx": "#000055", "text": "Mae croesawu ymwelwyr i\u2019r ardal a chefnogi eu hanghenion fel bod yr economi leol yn gallu ffynnu yn bwysig iawn i\u2019n cymunedau. Mae\u2019r llysgenhadon wedi\u2019u hyfforddi i groesawu a chyfarch ymwelwyr a phererinion, darparu cyfoeth o wybodaeth am hanes lleol a threftadaeth, helpu ymwelwyr i benderfynu ar leoedd gwych i ymweld a\u0302 nhw, creu taith, datblygu ac arwain teithiau lleol, byr, rhannu gwybodaeth leol ymarferol, adrodd straeon a llawer mwy."}, {"text_idx": "#000056", "text": "Mae hyfforddiant yn cymryd dau ddiwrnod ac mae\u2019n RHAD AC AM DDIM. Mae wedi\u2019i gynllunio\u2019n benodol ar gyfer pobl sydd ag amser a diddordeb mewn gwirfoddoli fel Llysgennad, y rhai hynny sydd eisoes yn croesawu ymwelwyr i\u2019w heiddo neu fel rhan o\u2019u gwaith a rhai sydd eisoes yn gwirfoddoli o fewn y byd ymwelwyr a diwylliant yn lleol."}, {"text_idx": "#000057", "text": "Dyma\u2019r diwrnodau hyfforddi sydd i ddod yng Ngogledd Sir Benfro: Dewiswch ddau o\u2019r tri diwrnod yma:"}, {"text_idx": "#000059", "text": "14 Mehefin 10am-4pm ardal Abergwaun (lleoliad i\u2019w gadarnhau)"}, {"text_idx": "#000061", "text": "Mae lleoedd hyfforddi yn gyfyngedig, felly mae\u2019n rhain archebu lle. I archebu eich lle, cliciwch ar y botwm glas o dan y neges hon."}, {"text_idx": "#000066", "text": "\u2018...ac wrth i greiriau, cerrig, esgyrn a hanesion y ddau le gael eu golchi i\u2019r mo\u0302r, ffurfiwyd ynys newydd yn y canol. Lle a rennir er mwyn i ddiwylliant, hanes, breuddwydion, barddoniaeth a chaneuon yr oesoedd fyw ochr yn ochr a\u0302\u2019i gilydd. Ac o\u2019r lle hwn, ymddangosodd gorsaf radio a dechreuodd ddarlledu,...\u2019"}, {"text_idx": "#000067", "text": "Gorsaf radio ffuglennol yw YNYS a fydd yn creu cyfres o seinweddau sy\u2019n dogfennu\u2019r prosiect Ancient Connections ac yn archwilio dau le Sir Benfro a Wexford trwy recordiadau maes, synau archifol, rhyddiaith, caneuon, cyfweliadau a siarad y wlad."}, {"text_idx": "#000068", "text": "Mae Fern Thomas wedi rhyddhau dau o\u2019r podlediadau seinwedd, a gallwch wrando arnyn nhw yma. Bydd yn rhyddhau un y mis tan ddiwedd y prosiect."}, {"text_idx": "#000069", "text": "Gwyl Cwtsh \u2013 tocynnau ar gael nawr!"}, {"text_idx": "#000074", "text": "Ar agor i bawb, bydd yr w\u0302yl yn cynnal digwyddiadau bychain, ecsgliwif a\u0302 thocynnau yn Neuadd y Ddinas a Thy\u0302\u2019r Pererin yn ogystal a\u0302 cherddoriaeth rad ac am ddim ar hyd y \u2018llwybr cwtsh\u2019."}, {"text_idx": "#000075", "text": "Mae tocynnau penwythnos a thocynnau digwyddiadau unigol ar gael."}, {"text_idx": "#000082", "text": "Mae\u2019r tri chwch gwenyn anferth sydd wedi\u2019u gwneud o bren cedrwydd wedi\u2019u creu gan Bedwyr Williams, sydd a\u0302\u2019i brosiect wedi\u2019i wireddu gyda chefnogaeth Contemporary Art Society Consultancy."}, {"text_idx": "#000083", "text": "Bydd y \u2018cerfluniau byw\u2019 hyn yn gartref i wenyn byw ac mae Gwnewch y Pethau Bychain yn cysylltu dwy gymuned Tyddewi a Rhedyn drwy\u2019r arfer o gadw gwenyn, gan adlewyrchu stori ganoloesol Dewi Sant a\u2019i gyfeillgarwch ag Aeddan Sant, a aeth a\u0302 gwenyn yn o\u0302l i Iwerddon o Gymru."}, {"text_idx": "#000084", "text": "Mae gwenynwyr lleol a grwpiau cymunedol yn gofalu am y gwenyn, a fydd yn casglu a gwerthu me\u0302l mewn jariau wedi\u2019u labelu a ddyluniwyd gan yr artist a phlant ysgol lleol."}, {"text_idx": "#000085", "text": "Meddai Bedwyr: \u201cMae gen i ddiddordeb mewn gwrthrychau sy\u2019n gwahodd cymunedau i ddod yn gyfranogwyr gweithredol er mwyn gwneud y gwaith celf yn gyflawn. Geiriau olaf Dewi Sant oedd \u201cGwnewch y pethau bychain\u201d. Mae\u2019r ethos hwn wedi arwain datblygiad fy nghynnig, sy\u2019n seiliedig ar stori Dewi Sant ac Aeddan Sant ac sydd wedi\u2019i drwytho yn hud a lledrith y ddau leoliad cysylltiedig yma..\u201d"}, {"text_idx": "#000086", "text": "Wedi\u2019i leoli ar dir Eglwys Gadeiriol Tyddewi, mae\u2019r gwaith cyntaf yn agor i\u2019r cyhoedd ddydd Gwener 18 Tachwedd o 3 pm. Bydd y lansiad yn cynnwys sesiwn holi-ac-ateb gyda\u2019r artist a gwenynwr lleol Gayle Twitchen, adrodd straeon, a pherfformiad o \u2018Ga\u0302n y Gwenyn\u2019 gan blant o Ysgol Penrhyn Dewi dan arweiniad y cyfansoddwr Sam Howley. Mae\u2019r digwyddiad yn rhad ac am ddim ac mae croeso i bawb."}, {"text_idx": "#000087", "text": "\u2018Mae gwenyn wedi cysylltu Tyddewi a Ferns ers y chweched ganrif, pan roddodd Dewi Sant haid o wenyn i Aeddan Sant i\u2019w cadw, ar o\u0302l i wenyn y fynachlog ddilyn eu hoff fynach gartref i Iwerddon ddwywaith a gorfod cael eu dychwelyd.\u201d meddai\u2019r Tra Barchedig Ddr Sarah Rowland Jones, Deon y Gadeirlan.\u201dMae\u2019n bleser gennym groesawu\u2019r symbol trawiadol hwn o\u2019r cysylltiadau rhyngom\u201d."}, {"text_idx": "#000088", "text": "Cofrestrwch ar gyfer y digwyddiad fel ein bod yn gwybod faint o bobl i ddarparu ar eu cyfer"}, {"text_idx": "#000089", "text": "bedwyr williams, Celf Gyhoeddus, gwenyna, lansio"}]